b"\n_START_ARTICLE_\nWidowmaker hill climb\n_START_SECTION_\nHist\xc3\xb2ria\n_START_PARAGRAPH_\nLa primera edici\xc3\xb3 de la prova es f\xc3\xa9u el 1964 i es disput\xc3\xa0 ininterrompudament durant anys, fins que el 1988 es deix\xc3\xa0 de celebrar, estant-se 15 anys sense organitzar fins que l'any 2003 es reprengu\xc3\xa9. Des d'aleshores, la Widow Maker ha esdevingut molt popular tant a nivell local com al de competici\xc3\xb3 professional interestatal._NEWLINE_Aix\xc3\xb2 s'ha atribu\xc3\xaft a la dificultat extrema de l'ascensi\xc3\xb3: d'en\xc3\xa7\xc3\xa0 de la represa de la competici\xc3\xb3, tot i la participaci\xc3\xb3 de pilots d'alt nivell, nom\xc3\xa9s tretze participants han aconseguit mai d'arribar al cim del tur\xc3\xb3, coronant aix\xc3\xad els seus 1.000 peus (304,8 metres) d'al\xc3\xa7ada._NEWLINE_La darrera vegada en qu\xc3\xa8 s'assol\xc3\xad la fita dels 1.000 peus fou el 8 de mar\xc3\xa7 de 2009, en qu\xc3\xa8 el programa d'esports extrems de la MTV Nitro Circus va presentar-hi un equip de corredors de gran nivell, entre els quals el pilot de motocr\xc3\xb2s i FMX Travis Pastrana. Tot i que Pastrana no ho aconsegu\xc3\xad, aquell dia el cim es coron\xc3\xa0 per tretzena vegada."